pythainlp/thai-wiki-dataset-v4 huggingface dataset:
เนชันนัลลีก ฤดูกาล 2018–19

เนชันนัลลีก ฤดูกาล 2018–19 หรือชื่อในการแข่งขันตามผู้สนับสนุนว่า แวนอะรามา เนชันนัลลีก เป็นการแข่งขันฟุตบอลสโมสรระดับกึ่งอาชีพของประเทศอังกฤษ โดยเป็นฤดูกาลที่ 4 ภายใต้ชื่อเนชันนัลลีกหรือฤดูกาลที่ 40 เมื่อนับรวมตั้งแต่ก่อตั้ง
เนชันนัลลีกเป็นการแข่งขันฟุตบอล 2 ลำดับแรกของฟุตบอลที่อยู่ต่ำกว่าระดับลีกอาชีพในประเทศอังกฤษ ซึ่งเนชันนัลลีกจัดเป็นลีกลำดับที่ 5 ของระบบลีกฟุตบอลอังกฤษ โดยเนชันนัลลีกนอร์ทและเนชันนัลลีกเซาท์ อยู่ลำดับที่ 6
โดยการแข่งขันเนชันนัลลีกระดับพรีเมียร์ดิวิชันสโมสรที่ได้แชมป์และผู้ชนะในรอบเพลย์ออฟจะได้เลื่อนชั้นขึ้นสู่อีเอฟแอลลีกทู และสโมสรที่จบฤดูกาลด้วย 4 อันดับสุดท้ายจะตกชั้นสู่เนชันนัลลีกนอร์ทและเนชันนัลลีกเซาท์
ส่วนการแข่งขันระดับเนชันนัลลีกนอร์ทและเนชันนัลลีกเซาท์ ทีมที่ได้แชมป์จะได้เลื่อนชั้นขึ้นไปแข่งในระดับพรีเมียร์ดิวิชันโดยอัตโนมัติ ส่วนผู้ชนะรอบเพลย์ออฟของแต่ละโซนจะได้เลื่อนชั้นอีกโซนละ 1 ทีมรวมเป็น 4 ทีมที่จะเลื่อนขึ้นสู่พรีเมียร์ดิวิชัน ส่วนการตกชั้น ทีมที่ได้ 4 อันดับสุดท้ายของแต่ละโซนรวม 8 ทีม จะตกชั้นสู่พรีเมียร์ดิวิชันของนอร์เทิร์นพรีเมียร์ลีก, เซาเทิร์น ฟุตบอลลีก และอิสธ์เมียนลีก
มีสโมสรฟุตบอลที่ร่วมแข่งขันทั้งหมด 24 สโมสร
การเปลี่ยนแปลงสโมสรในลีก.
ทีมที่เข้าสู่เนชันนัลลีก.
เลื่อนชั้นขึ้นมาจากเนชันนัลลีกนอร์ท
เลื่อนชั้นขึ้นมาจากเนชันนัลลีกเซาท์
ตกชั้นจากอีเอฟแอลลีกทู
ทีมที่พ้นจากเนชันนัลลีก.
เลื่อนชั้นสู่อีเอฟแอลลีกทู
ตกชั้นสู่เนชันนัลลีกนอร์ท
ตกชั้นสู่เนชันนัลลีกเซาท์
 "ณ วันที่ 11 พฤษภาคม 2019"
เนชันนัลลีกนอร์ท.
เนชันนัลลีกนอร์ท ฤดูกาล 2018–19 มีสโมสรที่เข้าร่วมการแข่งขัน 22 สโมสร
การเปลี่ยนแปลงสโมสรในลีก.
ทีมที่เข้าสู่เนชันนัลลีกนอร์ท.
เลื่อนชั้นขึ้นมาจากนอร์เทิร์นพรีเมียร์ลีก พรีเมียร์ดิวิชัน ฤดูกาล 2017–18
เลื่อนชั้นขึ้นมาจากเซาเทิร์นลีก พรีเมียร์ดิวิชัน ฤดูกาล 2017–18
ตกชั้นจากเนชันนัลลีก ฤดูกาล 2017–18
ทีมที่พ้นจากเนชันนัลลีกนอร์ท.
เลื่อนชั้นขึ้นไปแข่งในระดับเนชันนัลลีก
ตกชั้นไปแข่งในนอร์เทิร์นพรีเมียร์ลีก พรีเมียร์ดิวิชัน
ตกชั้นไปแข่งในเซาเทิร์นลีก พรีเมียร์ดิวิชัน เซ็นทรัล
 "ณ วันที่ 12 พฤษภาคม 2019"
เนชันนัลลีกเซาท์.
เนชันนัลลีกเซาท์ ฤดูกาล 2018–19มีสโมสรที่เข้าร่วมการแข่งขันกันทั้งหมด 22 สโมสร
การเปลี่ยนแปลงสโมสรในลีก.
ทีมที่เข้าสู่เนชันนัลลีกเซาท์.
เลื่อนชั้นขึ้นมาจากอิสธ์เมียนลีก พรีเมียร์ดิวิชัน ฤดูกาล 2017–18
เลื่อนชั้นขึ้นมาจากเซาเทิร์นฟุตบอลลีก พรีเมียร์ดิวิชัน ฤดูกาล 2017–18
ตกชั้นจากเนชันนัลลีก ฤดูกาล 2017–18
ทีมที่พ้นจากเนชันนัลลีกเซาท์.
เลื่อนชั้นไปเนชันนัลลีก ฤดูกาล 2018–19
ตกชั้นไปอิสธ์เมียนลีก พรีเมียร์ดิวิชัน ฤดูกาล 2018–19
ตกชั้นไปเซาเทิร์นลีก พรีเมียร์ดิวิชัน ฤดูกาล 2018–19
ซูดาน III

ซูดาน III เป็นสีย้อมไขมัน ใช้ย้อมไตรกลีเซอไรด์ในเนื้อเยื่อแช่แข็ง และไลโปโปรตีนบางตัว ในเนื้อเยื่อที่ฝังตัวในพาราฟินและนำมาตัดเป็นชิ้นบางๆ ลักษณะเป็นผลึกสีน้ำตาลแดงและดูดกลืนแสงสูงสุดที่ 507(304) nm เป็นสีที่ใช้ในการย้อมซูดาน สีใกล้เยงกันคิอ ออยล์ เรด O ซูดาน IV และ ซูดาน แบล็ก B
ชื่ออื่นๆ ได้แก่ ซูดาน เรด BK, แฟต พอนโซ G, เคราซิน เรด, C.I. 26100, โซลเวนท์ เรด 23, ซูดาน เรด, ซูดาน เรด III, ซูดาน V, ซูดาน เรด B, ซูดาน G, สการ์เลต Bและ โทนี เรด.
ในทางอุตสาหกรรม สีนี้ใช้ย้อมสารที่ไม่มีขั้ว เช่น น้ำมัน ไขมัน ไข กรีส (ใช้หล่อลื่น) สารประกอบไฮโดรคาร์บอนต่างๆ เป็นต้น
เทรย์

เทรย์  เป็นกลุ่มบอยแบนด์สัญชาติเกาหลีใต้ สังกัดBanana Culture เทรย์เริ่มเปิดตัวเป็นเมื่อ 28 สิงหาคม ค.ศ.2017 มีสมาชิก 2 คนคือ "แจจุน และ ชางฮยอน" ซึ่งทั้ง 2 คนได้ร่วมเข้าแข่งขันในรายการ และต่อมาได้มีการเพิ่มสมาชิก 1 คนคือ "จุนแท" เมื่อ 17 พฤษภาคม ค.ศ.2018 และเปิดตัวอย่างเป็นทางการเมื่อ 19 กุมภาพันธ์ ค.ศ.2019 กับมินิอัลบั้ม Born;本 พร้อมกับมิวสิควีดีโอเพลงโปรโมต "‘Gravity’" ปัจจุบันเทรย์ประกอบไปด้วยสมาชิกทั้งหมด 3 คน ได้แก่ จุนแท, แจจุน และ ชางฮยอน
อูซอกเอ็กซ์ควานลิน

อูซอกเอ็กซ์ควานลิน  เป็นวงดนตรีดูโอชาวเกาหลีใต้ที่ก่อตั้งโดยคิวบ์เอนเตอร์เทนเมนต์ในปี พ.ศ. 2562 ประกอบด้วยอูซ็อกแห่งวงเพนตากอนและไล่ กวานหลินอดีตสมาชิกของวงวอนนาวัน เมื่อวันที่ 20 กุมภาพันธ์ พ.ศ. 2562 คิวบ์เอนเตอร์เทนเมนต์ได้ประกาศการก่อตั้งโปรเจ็กต์กลุ่มใหม่ที่มีไลร่วมกับอูซ็อก ทั้งคู่เดบิวต์เมื่อวันที่ 11 มีนาคมของปีเดียวกันด้วย "9801" โดยมีเพลงไตเติ้ลชื่อ "I'm a Star"
ภัณฑิรา พิพิธยากร

ภัณฑิรา พิพิธยากร (เกิด 4 มกราคม พ.ศ. 2543) ชื่อเล่น มินนี่ เป็นนักแสดงและนางแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เป็นที่รู้จักกันในบทบาท "เมษา" จากละครเรื่อง เจ้าสาวช่างยนต์ (2561)
ประวัติ.
ภัณฑิราเกิดเมื่อวันที่ 4 มกราคม พ.ศ. 2543 ที่จังหวัดสมุทรปราการ เป็นพี่สาวคนโตจากพี่น้องทั้งหมด 3 คน น้องชายคนกลางชื่อ วินเนอร์ และน้องสาวคนเล็กชื่อ แฟร์รี่ กิรณา พิพิธยากร ซึ่งเข้าสู่วงการเป็นนักร้องและนักแสดงตามรอยพี่สาวโดยใช้ชื่อในวงการว่า KiRaNa 
ภัณฑิราจบการศึกษาระดับมัธยมศึกษาชั้นปีที่ 6 ที่โรงเรียนราชวินิตบางแก้ว และกำลังศึกษาระดับปริญญาตรีคณะดิจิทัลมีเดียและศิลปะภาพยนตร์ มหาวิทยาลัยกรุงเทพ
การทำงาน.
ภัณฑิราเริ่มเข้าสู่วงการบันเทิงไทยจากเวทีการประกวด Young Model 2015 ได้รับรางวัลรองชนะเลิศอันดับ 3 ในปี 2559 ภายหลังเธอได้เซ็นสัญญาเป็นนักแสดงในสังกัดช่อง 7 เอชดี ในปี พ.ศ. 2560 มีผลงานละครเรื่อง "นางฟ้าเปื้อนฝุ่น", "บาปบริสุทธิ์ Live" และ "เจ้าสาวช่างยนต์" เป็นต้น เธอได้มีโอกาสร่วมแสดงมิวสิกวิดีโอเพลงชิ้นแรกเพลง "รักเธอให้น้อยลง" ของระดับดาว ศรีระวงศ์ ปัจจุบันมีผลงานละครอีกมากมายและยังรับงานละครเรื่อยมา
ผลงานในปี 2562 ภัณฑิรามีผลงานภาพยนตร์เรื่องแรกคือเรื่อง "แสงกระสือ" ในบท สาย แสดงคู่กับ สพล อัศวมั่นคง และโอบนิธิ วิวรรธนวรางค์ ภายหลังภาพยนตร์เรื่องนี้ถือได้ว่าประสบความสำเร็จและมีกำหนดเข้าฉายอย่างเป็นทางการในโรงภาพยนตร์ในวันที่ 14 มีนาคม พ.ศ. 2562
เถาวัลย์

เถาวัลย์ คือพืชเถาไม้เลื้อยก้านยาวหลากหลายชนิดซึ่งมีรากอยู่ในดิน ณ ระดับพื้น และใช้ต้นไม้หรือวิธีการอื่นใดเพื่อช่วยยกตัวสูงขึ้นตามแนวตั้งให้ถึงระดับเรือนยอดเพื่อให้ได้พื้นที่รับแสงอย่างเพียงพอในป่า
รอมีน แจวอดี

รอมีน แจวอดี (เกิดวันที่ 19 กรกฎาคม พ.ศ. 2517) เป็นนักประพันธ์ดนตรีประกอบชาวเยอรมันเชื้อสายอิหร่าน ดนตรีที่เขาประพันธ์ให้กับภาพยนตร์ "มหาประลัยคนเกราะเหล็ก" ของมาร์เวลใน พ.ศ. 2551 ได้รับการเสนอชื่อเข้าชิงรางวัลแกรมมี นอกจากนี้เขายังประพันธ์ดนตรีประกอบให้กับภาพยนตร์อื่น ๆ เช่น "สงครามมหาเทพประจัญบาน", "แปซิฟิค ริม สงครามอสูรเหล็ก", "วอร์คราฟต์ กำเนิดศึกสองพิภพ", "ย่นเวลาทะลุมิติ", "สเล็นเดอร์แมน" และภาพยนตร์ชุดทางโทรทัศน์ต่าง ๆ ซึ่งรวมถึง "มหาศึกชิงบัลลังก์", "แผนลับแหกคุกนรก", "เพอร์ซันออฟอินทริสต์", "แจ็ก ไรอัน" และ "เวสต์เวิลด์" แจวอดีได้รับรางวัลเอ็มมีจากผลงานการประพันธ์ในตอน "เดอะดรากอนแอนด์เดอะวุล์ฟ" ของภาพยนตร์ชุด "มหาศึกชิงบัลลังก์" ฤดูกาลที่ 7
อะบูฮุร็อยเราะฮ์

อับดุรเราะห์มาน อิบน์ ศ็อคร์ อัดเดาซี อัซซะฮ์รอนี (‎; ค.ศ. 603–681) รู้จักกันในชื่อ อะบูฮุร็อยเราะฮ์ เป็นหนึ่งในเศาะฮาบะฮ์ (ผู้ติดตาม) ของศาสดามุฮัมมัด และเป็นที่รู้จักกันในนาม อะบูฮุร็อยเราะฮ์ "พ่อของแมว" ในบุคลิกของเขาที่ชอบเล่นกับแมว ตอนนี้ยังไม่มีใครรู้ว่าเขามีชื่อจริงว่าอะไร แต่ชื่อที่ถูกเรียกบ่อยที่สุดคือ อับดุลเราะห์มาน อิบน์ ศ็อคร์  อะบูฮุร็อยเราะฮ์ใช้เวลาอยู่กับเศาะฮาบะฮ์ของมุฮัมมัดเป็นเวลา 2 ปี 3 เดือน และมีฮะดีษที่รายงานถึงเขามีอย่างน้อย 5,374 ฮะดีษ
ชีวิตช่วงต้น.
อบูฮุร็อยเราะฮ์ ถือกำเนิดที่เยเมน และอาศัยอยู่กับเผ่าอาหรับบนูเดาส์ แต่พ่อของเขาเสียชีวิตก่อน จึงทำให้เขาต้องอยู่กับแม่ โดยที่เขาไม่มีญาติแม้แต่คนเดียว
ชื่อ.
ชื่อของเขายังคงเป็นที่โต้แย้งในบรรดานักวิชาการมุสลิม ตัวอย่างชื่อเหล่านี้ ได้แก่ "อับดุลเราะฮ์มาน อิบน์ เซาะคร์", "อับด์ อิบน์ ฆุนัม","อับดุชชาม อิบน์ อามีร", "อับดุชชาม อิบน์ เซาะคร์", "'อามีร อิบน์ ฆุนัม", "ซิกิน อิบน์ ญาบิร", "ยะซีด อิบน์ อัล-อัซกอลานี", "บูรีร อิบน์ อัล-อัซรอเกาะฮ์" และ "ซะอีด อิบน์ อัล-ฮาริษ". และชื่อเกิดของเขายังคงเป็นที่โต้แย้งเช่นกัน ตัวอย่างเช่น "อับดุชชาม", "อับดุลลอฮ์", "ซิกิน", "'อามีร", "บูรีร", "อัมร์", "ซะอีด", "อับดุล ฆุนัม", "อับดุล ยะลีล" และ "อับดุล ฏิม".
เสียชีวิต.
หลังจากศาสดามุฮัมมัดเสียชีวิตแล้ว เขาใช้ช่วงชีวิตที่เหลืออยู่ไปสอนฮะดีษในมะดีนะฮ์ แต่ต้องหยุดสอนแค่ชั่วคราว เพราะเขาเป็นผู้ว่าประจำอาระเบียตะวันออก (ปัจจุบันเรียกว่า "บะห์ร็อยน์") ในสมัยของอุมัร และเป็นผู้ว่าประจำเมืองมะดีนะฮ์ในสมัยรัฐเคาะลีฟะฮ์อุมัยยะฮ์ตอนต้น. อบูฮุร็อยเราะฮ์เสียชีวิตในปีค.ศ.681 (ฮ.ศ.59) ตอนอายุ 78 ปี ศพของเขาถูกฝังที่อัลบะกีอ์.
โช มี-ย็อน

โช มี-ย็อน (เกาหลี: ; ฮันจา: ; เกิด 31 มกราคม ค.ศ. 1997) รู้จักกันในชื่อ มีย็อน เป็นนักร้อง นักแสดง พิธีกร และนางแบบชาวเกาหลีใต้ เป็นสมาชิกเกิร์ลกรุปไอเดิล และศิลปินเดี่ยว ภายใต้สังกัดคิวบ์เอนเตอร์เทนเมนต์ และเป็นผู้พากย์เสียง อาห์-ริ หนึ่งในตัวละครจากเกิร์ลกรุปเสมือน K/DA ของเกมลีกออฟเลเจนด์
ประวัติ.
ชีวิตช่วงแรก.
โช มีย็อน เกิดเมื่อวันที่ 31 มกราคม ค.ศ. 1997 มีย็อนเป็นบุตรคนเดียวในครอบครัว เธอมีความสนใจในการร้องเพลงตั้งแต่เธอยังเป็นเด็กซึ่งได้รับแรงบันดาลใจในการเล่นดนตรีจากพ่อ ทางครอบครัวจึงได้สนับสนุนให้มีย็อนเรียนรู้ทักษะทางด้านดนตรีต่างๆ เช่น ไวโอลิน กีตาร์ และเปียโน
ด้วยการสนับสนุนจากเพื่อนและครอบครัวมีย็อนเข้าออดิชันกับค่ายวายจีเอนเตอร์เทนเมนต์ในช่วงมัธยมต้น และเข้าเป็นเด็กฝึกหัดภายในค่ายวายจีเอนเตอร์เทนเมนต์เป็นเวลาห้าปี ซึ่งมีย็อนถูกคัดเลือกให้เป็นหนึ่งในสมาชิกเกิร์ลกรุปแบล็กพิงก์ในช่วงแรกแต่เธอได้ออกจากค่ายไปก่อนจึงยังไม่ได้เดบิวต์เป็นศิลปิน
มีย็อนยังคงแสวงหาความรู้ด้านดนตรีอย่างต่อเนื่องซึ่งเธอเข้าเรียนสถาบันดนตรีเพื่อเสริมสร้างทักษะการขับร้อง รวมถึงเรียนรู้ทักษะเกี่ยวกับการประพันธ์และผลิตเพลง
2016–2018: ก่อนเปิดตัว.
ในเดือนกุมภาพันธ์ ค.ศ. 2016 มีย็อนได้ออกจากค่ายวายจีเอนเตอร์เทนเมนต์ จากนั้นเธอกลายเป็นนักร้องอิสระ และปรากฏตัวในฐานะนักร้องสมทบกับ อิม ซึล-อง ที่ทัวร์แคนาดาในเดือนกันยายน ค.ศ. 2016 และในช่วงต้นปี ค.ศ. 2017 มีย็อนได้เข้าเป็นเด็กฝึกหัดภายในค่ายคิวบ์เอนเตอร์เทนเมนต์
2018–ปัจจุบัน: ไอเดิลและการทำกิจกรรมเดี่ยว.
หลังจากเป็นเด็กฝึกหัดรวมระยะเวลาได้แปดปี มีย็อนได้เปิดตัวอย่างเป็นทางการกับกลุ่มของเธอ ไอเดิล เมื่อวันที่ 2 พฤษภาคม ค.ศ. 2018 ด้วยมินิอัลบั้ม "ไอแอม" และซิงเกิลนำ "ลาทาทา"
ในวันที่ 26 ตุลาคม ค.ศ. 2018 มีข่าวว่ามีย็อนจะเข้าร่วมในงานแข่งขันชิงแชมป์โลก 2018 ของเกมลีกออฟเลเจนด์ พร้อมกับช็อน โซ-ย็อน, เมดิสัน เบียร์ และไจร่า เบินส์ โดยทั้งสี่คนได้ให้เสียงพากย์ตัวละครจากเกิร์ลกรุปเสมือน K/DA อีกด้วย
ในปีค.ศ. 2019 มีย็อนได้ร้องเพลงร่วมกับแฮงจูในเพลง 'Cart' ซึ่งเป็นโปรเจ็กซ์พิเศษของค่าย Amoeba Culture X Devine Channel
ตำบลระเว

ระเว เป็นตำบลหนึ่งตั้งอยู่ทางทิศเหนือของอำเภอพิบูลมังสาหาร จังหวัดอุบลราชธานี ห่างจากที่ว่าการอำเภอพิบูลมังสาหารประมาณ 8 กิโลเมตร บนถนนสายพิบูลฯ–ศรีเมืองใหม่ (ทางหลวงแผ่นดินหมายเลข 4030) อยู่ห่างจากศาลากลางจังหวัดอุบลราชธานีประมาณ 55 กิโลเมตร พื้นที่ทั้งตำบลอยู่ในความรับผิดชอบขององค์การบริหารส่วนตำบลระเว ซึ่งได้รับการยกฐานะจากสภาตำบลเป็นองค์การบริหารส่วนตำบลเมื่อวันที่ 23 กุมภาพันธ์ 2540 เป็นองค์การบริหารส่วนตำบลขนาดกลาง
ภูมิศาสตร์.
ตำบลระเวมีอาณาเขตติดต่อกับตำบลข้างเคียงดังนี้
ตำบลระเวมีพื้นที่ส่วนใหญ่เป็นที่ราบลุ่ม สภาพดินเป็นดินร่วนปนทราย เหมาะสำหรับการทำเกษตรในช่วงฤดูฝนและต้องปรับปรุงบำรุงดินด้วยปุ๋ยและอินทรียวัตถุเพื่อเพิ่มผลผลิตของเกษตรกร
หมู่บ้าน.
ตำบลระเวมีหมู่บ้านทั้งหมด 12 หมู่บ้าน ดังนี้
เจ1 ลีก ฤดูกาล 2019

การแข่งขันฟุตบอล เจลีก ดิวิชัน 1 ฤดูกาล 2019 (หรือเป็นที่รู้จักในนาม เมะอิจิ ยะสุดะ เจ1 ลีก สำหรับเหตุผลด้านผู้สนับสนุน) เป็นฤดูกาลที่ 27 ของ เจลีก ดิวิชัน 1, ลีกอาชีพสูงสูดของญี่ปุ่นนับตั้งแต่การก่อตั้งในปี ค.ศ. 1993.
คะวะซะกิ ฟรอนตาเล คือทีมแชมป์เก่า.
ผู้เล่นต่างชาติ.
ชื่อผู้เล่นที่อยู่ใน ตัวหนา หมายถึงผู้เล่นคนนั้นได้ลงทะเบียนระหว่างตลาดซื้อขายนักเตะช่วงกลางฤดูกาล.
สถิติตลอดฤดูกาล.
แฮต-ทริคส์.
4
ออลยัวร์เบสอาร์บีลองทูอัส

"ออลยัวร์เบสอาร์บีลองทูอัส"  เป็นวลีที่กลายเป็นอินเทอร์เน็ตมีม เนื่องจากการใช้ภาษาอังกฤษวิบัติ ("อิงริช") ของวลีในฉากคัตซีนของเกม "ซีโรวิง" สำหรับเซก้า เมก้าไดรฟ์ วลีนี้มีที่มาจากตัวเกมในรุ่นของยุโรป ที่แสดงถึงการแปลจากภาษาญี่ปุ่นเป็นภาษาอังกฤษที่ดูแย่และแปลกกว่ารุ่นญี่ปุ่น
โปรสเปโร โนกราเลส

โปรสเปโร โนกราเลส (เกิดเมื่อวันที่ 30 ตุลาคม ค.ศ. 1947 – เสียชีวิตเมื่อวันที่ 4 พฤษภาคม ค.ศ. 2019) เป็นนักการเมืองชาวฟิลิปปินส์ และเคยเป็นประธานสภาผู้แทนราษฎรตั้งแต่วันที่ 5 กุมภาพันธ์ ค.ศ. 2008 จนถึงวันที่ 30 มิถุนายน ค.ศ. 2010 เป็นสมาชิกสภาผู้แทนราษฎรจากจังหวัดดาเบา เขต 1 ตั้งแต่วันที่ 16 มิถุนายน ค.ศ. 1989 เป็นเวลา 5 สมัย จนถึงปี ค.ศ. 2000
โนกราเลสเกิดที่เมืองดาเบา จบการศึกษาที่มหาวิทยาลัยดาเบา และมหาวิทยาลัยมะนิลา ในคณะรัฐศาสตร์ในปี ค.ศ. 1967 และคณะรัฐศาสตร์ที่โรงเรียนสอนกฎหมายเมืองมะนิลาในปี ค.ศ. 1971 ได้คะแนนเฉลี่ยรวม 70.95%
เตอร์จี โมอี กุสตัฟเซน

เตอร์จี โมอี กุสตัฟเซน (เกิดเมื่อวันที่ 20 ตุลาคม ค.ศ. 1954 – เสียชีวิตเมื่อวันที่ 4 พฤษภาคม ค.ศ. 2019) เป็นนักการเมืองชาวนอร์เวย์ สังกัดพรรคแรงงานและเป็นข้าราชการพลเรือน
ประวัติ.
เตอร์จี โมอี กุสตัฟเซน เคยเป็นเลขาธิการนายกรัฐมนตรีในปี ค.ศ. 1997 และเคยเป็นรัฐมนตรีว่าการกระทรวงคมนาคมและการสื่อสาร ตั้งแต่วันที่ 17 มีนาคม ค.ศ. 2000 จนถึงวันที่ 19 ตุลาคม ค.ศ. 2001 และเป็นกรรมการบริษัทของถนนสาธารณะ ตั้งแต่วันที่ 12 พฤศจิกายน ค.ศ. 2007 จนถึงวันที่ 4 พฤษภาคม ค.ศ. 2019
ราเชล เฮลด์ อีแวนส์

ราเชล เฮลด์ อีแวนส์ (เกิดเมื่อวันที่ 8 มิถุนายน ค.ศ. 1981 ที่รัฐแอละแบมา – เสียชีวิตเมื่อวันที่ 4 พฤษภาคม ค.ศ. 2019) เป็นคอลัมนิสต์ นักเขียนบทความชาวอเมริกัน ตั้งแต่ปี ค.ศ. 2004 จนถึงปี ค.ศ. 2019 หนังสือของเธอซึ่งเผยแพร่ลงในเดอะนิวยอร์กไทม์ ชื่อว่า "A Year of Biblical Womanhood"
กันโกะคุ คันเคะอิ

กันโกะคุ คันเคะอิ
กันโกะคุ คันเคะอิ (ภาษาญี่ปุ่น: 頑極官慶) เกิดเมื่อปี ค.ศ. 1682 และเสียชีวิตในปี ค.ศ. 1768 เป็นพระสงฆ์ศาสนาพุทธลัทธิเชน ในยุคเอโดะ คันเคะอิเป็นอธิการอารามจากวัดชินโปะจิ (新豊寺) จากจังหวัดไอจิ คันเคะอิมีความโดดเด่นจากการเป็นพระครูลัทธิเชนสอนไดนิน คะตะกิริ และ ซาวากิ โคโด
ฮิโรยูกิ อิเกอูจิ

ฮิโรยูกิ อิเกอูจิ (เกิดเมื่อวันที่ 24 พฤศจิกายน ค.ศ. 1976) เป็นนักแสดงชาวญี่ปุ่น มารดาของอิเกอูจิเป็นชาวเอลซาวาดอร์ และบิดาเป็นชาวญี่ปุ่น อิเกอูจิเป็นนักแสดงชาวญี่ปุ่นตั้งแต่ ค.ศ. 1997 จนถึงปัจจุบัน
จีน กราโบสกี

จีน กราโบสกี
จีน กราโบสกี (เกิดเมื่อวันที่ 1 กันยายน ค.ศ. 1936 – เสียชีวิตเมื่อวันที่ 4 พฤษภาคม ค.ศ. 2001) เป็นนักฟุตบอลมืออาชีพชาวอเมริกัน ตำแหน่งป้องกัน เบอร์ 78 มีผลงานเล่นให้กับบัฟฟาโล บิลล์ร ในปี ค.ศ. 1960
เค็นเน็ธ เจ. ธอร์เนย์ครอฟต์

เค็นเน็ธ เจ. ธอร์เนย์ครอฟต์ (เกิดเมื่อวันที่ 24 มีนาคม ค.ศ. 1928 – จนถึงวันที่ 4 พฤษภาคม ค.ศ. 2018) เป็นเจ้าหน้าที่กองทัพอากาศแคนาดา เคยเป็นผู้บังคับบัญชาการโนราด ตั้งแต่ปี ค.ศ. 1980 จนถึงปี ค.ศ. 1983 เค็นเน็ธเสียชีวิตเมื่อวันที่ 4 พฤษภาคม ค.ศ. 2018
ฆวน โมราโน

ฆวน โมราโน มาซา (5 ธันวาคม ค.ศ. 1941 – 4 พฤษภาคม ค.ศ. 2018) เป็นนักการเมืองชาวสเปน เคยเป็นสมาชิกสภาผู้แทนราษฎรระหว่าง ค.ศ. 2004–2015 และเคยเป็นนายกเทศมนตรีนครเลออนระหว่าง ค.ศ. 1979–1987 และระหว่าง ค.ศ. 1989–1995 รวมระยะเวลา 14 ปี
อ้าอิง.
<templatestyles src="Reflist/styles.css" />
พรรคเขมรเป็นกลาง

พรรคเขมรเป็นกลาง ("คณบกฺสขฺแมรอพฺยากฺรึต") เป็นพรรคการเมืองในประเทศกัมพูชา มีระบบพรรคการเมืองแบบพหุนิยม มีจุดยืนในทางสายกลาง มีนโยบายที่จะให้ประชาชนได้ประชาธิปไตยอย่างเร่งด่วน มีมุมมองการเมืองที่สร้างความเท่าเทียมกันในสังคม หัวหน้าพรรคคือ Bou Hel และ Ty Chhin
หลุยส์ ครัมป์

หลุยส์ ครัมป์
หลุยส์ มอริส ครัมป์ (เกิดเมื่อวันที่ 21 พฤษภาคม ค.ศ. 1916 – เสียชีวิตเมื่อวันที่ 6 เมษายน ค.ศ. 2019) เป็นนักการเมืองชาวอเมริกันจากรัฐเท็กซัส นอกจากนี้ยังเป็นทนายความอีกด้วย ครัมป์เคยเป็นวุฒิสภารัฐเท็กซัสในปี ค.ศ. 1959 จนถึงปี ค.ศ. 1967 สังกัดพรรคเดโมแครต
เทียนชัย สมานจิต

พระคุณเจ้าลอเรนซ์ เทียนชัย สมานจิต สัตบุรุษโบสถ์คาทอลิกนักบุญฟิลิปและยากอบ หัวไผ่ ได้รับสถาปนาจากสมเด็จพระสันตะปาปาปอลที่ 6 ให้เป็นมุขนายกมิสซังจันทบุรี สืบทอดตำแหน่งแทนจากสงวน สุวรรณศรีซึ่งลาออกจากตำแหน่ง ได้รับการอภิเษกที่โบสถ์คาทอลิกนักบุญฟิลิปและยากอบ หัวไผ่ เมื่อวันที่ 3 ตุลาคม ค.ศ. 1971 ปัจจุบันลาออกจากตำแหน่งพำนักอยู่ที่บ้านพักมุขนายก อำเภอศรีราชา จังหวัดชลบุรี
ประวัติ.
วัยเด็ก.
พระคุณเจ้าเกิดที่จังหวัดชลบุรี เป็นสัตบุรุษโบสถ์คาทอลิกนักบุญฟิลิปและยากอบ หัวไผ่ สืบเชื้อสายชาวจีนมาทางคุณปู่ ซึ่งคุณปู่อพยพมาจากซัวเถา เป็นบุตรของยอแซฟ ธง และ มาร์ธา แก้ว สมานจิต พระคุณเจ้ามีพี่น้องอีก 4 ท่าน<br>
พระคุณเจ้าได้รับการศึกษาจากโรงเรียนราษรฎ์วัดนักบุญฟิลิปและยากอบ หัวไผ่ เกิดกรณีพิพาทอินโดจีน โรงเรียนวัดหลายแห่งถูกปิด โรงเรียนที่หัวไผ่ก็ถูกปิดด้วย อย่างไรก็ดีนับเป็นความโชคดีของเด็กคาทอลิกวัดที่พนัสนิคม หัวไผ่ แปดริ้ว และที่ชลบุรี ที่ได้ คุณพ่อฟรีเยรีโอ จาก คณะสงฆ์ซาเลเซียน ได้ชักชวนเด็กตามวัดดังกล่าวไปเรียนที่ศรีราชา รวบรวมได้ถึง 35 คน รวมทั้งตัวท่านด้วย หลังจากนั้น 2 ปี คุณพ่อฟรีเยรีโอได้ชักชวนให้เข้าบ้านเณร ได้ผู้สมัคร 4 คน และได้ผู้สมัครมาจากกรุงเทพฯ สมทบด้วย 2 คน รวม 6 คน นับเป็นเณรชุดแรกที่เริ่มรับใหม่ในจำนวน 6 คนนี้ ได้บวชเป็นพระสงฆ์คนเดียว คือพระคุณเจ้า
ก่อนจะได้รับแต่งตั้งเป็นมุขนายกเขตมิสซังจันทบุรีเมื่อวันที่ 3 กรกฎาคม ค.ศ. 1971 พระคุณเจ้าเคยดำรงตำแหน่งเลขานุการพระคุณเจ้าฟรังซิสเซเวียร์ สงวน สุวรรณศรี 
ในวันที่ 3 ตุลาคม ค.ศ.1971 ได้รับการประกอบพิธีอภิเษกโดยพระคุณเจ้าฟรังซิสเซเวียร์ สงวน สุวรรณศรี ณ โบสถ์คาทอลิกนักบุญฟิลิปและยากอบ หัวไผ่ จังหวัดชลบุรี
ปัจจุบันพระคุณเจ้าลาเกษียณพำนักอยู่ที่สำนักมิสซังจันทบุรี อำเภอศรีราชา จังหวัดชลบุรี
การดำรงตำแหน่งมุขนายกเขตมิสซังจันทบุรี.
เนื่องจากพระคุณเจ้าฟรังซิสเซเวียร์ สงวน สุวรรณศรี สุขภาพไม่สู้จะดีนัก เป็นอุปสรรคต่องานหน้าที่ในตำแหน่ง ท่านจึงขอลาออกจากหน้าที่ในปี ค.ศ. 1970  ซึ่งทางสันตะสำนักก็อนุมัติ โดยมีบาทหลวงสนิท วรศิลป์ เป็นผู้รับตำแหน่งรักษาการแทน จนกระทั่งมีการแต่งตั้งมุขนายกองค์ใหม่ ก็ได้แก่ มุขนายก พระคุณเจ้า ลอเรนซ์ เทียนชัย สมานจิต ซึ่งขณะนั้นมีอายุเพียง 40 ปีเท่านั้น นับว่าเป็นอายุที่หนุ่มมาก สำหรับการเป็นมุขนายก
สารตราตั้งจากสันตะสำนัก สมัยสมเด็จพระสันตะปาปาปอลที่ 6 ออกเมื่อวันที่ 3 กรกฎาคม ค.ศ. 1971 และต่อมาพระคุณเจ้าสงวน คณะบาทหลวง นักบวชชาย-หญิง และสัตบุรุษ ก็ได้กำหนดวันอภิเษกมุขนายกที่โบสถ์นักบุญฟิลิปและยากอบ หัวไผ่ ในวันที่ 3 ตุลาคม ค.ศ. 1971 ท่ามกลางความยินดีของพระศาสนจักรคาทอลิกทั่วประเทศไทย
คติประจำใจในวันอภิเษกเป็นมุขนายกคือ “ขอให้ทุกคนเป็นหนึ่งเดียวกัน”  (Ut omnes unum sint) <templatestyles src="แม่แบบ:คำพูด/style.css" />...ขอให้ทุกคนเป็นหนึ่งเดียวกัน Ut omnes unum sint...
—  ซึ่งท่านได้พยายามใช้นโยบายแห่งการประนีประนอม ควบคู่กับความรักเอาใจใส่ในการอภิบาลทั่วมุขมณฑล มีการสร้างโบสถ์เพิ่มขึ้นในที่ต่างๆ ตามที่มีคริสตังอพยพไปอยู่อาศัยตามพื้นที่ในเขตมิสซังจันทบุรี
และในวันที่ 4 เมษายน ค.ศ.2009 สมเด็จพระสันตะปาปาเบเนดิกต์ที่ 16 ทรงรับการลาเกษียณของมุขนายก พระคุณเจ้าลอเรนซ์ เทียนชัย  สมานจิต ประมุขแห่งมุขมณฑลจันทบุรี
การออกกำลังกายไม่ใช้ออกซิเจน

การออกกำลังกายไม่ใช้ออกซิเจน  เป็นการออกกำลังกายที่หนักพอให้เกิดแลกเตต นักกีฬาใช้การออกกำลังกายดังกล่าวในกีฬาที่ไม่ใช้ความทนทาน (non-endurance sport) เพื่อส่งเสริมความแข็งแรง ความเร็วและพละกำลัง และนักเพาะกายใช้เพื่อสร้างมวลกล้ามเนื้อ ระบบพลังงานกล้ามเนื้อที่ฝึกโดยใช้การออกกำลังกายไม่ใช้ออกซิเจนพัฒนาขึ้นแตกต่างจากการออกกำลังกายใช้ออกซิเจน นำไปสู่สมรรถภาพที่เพิ่มขึ้นในระยะสั้น กิจกรรมที่มีความหนักสูง ซึ่งกินเวลาหลักวินาทีจนถึง 2 นาที
เมแทบอลิซึม.
เมแทบอลิซึมไม่ใช้ออกซิเจนเป็นส่วนตามธรรมชาติของการใช้พลังงานเมแทบอลิซึมทั้งร่างกายอย่างหนึ่ง กล้ามเนื้อกระตุกเร็ว (แยกกับกล้ามเนื้อกระตุกช้า) ทำงานโดยใช้ระบบเมแทบอลิซึมไม่ใช้ออกซิเจน ทำให้การเรียกใช้เส้นใยกล้ามเนื้อแบบกระตุกเร็วนำไปสู่การใช้พลังงานไม่ใช้ออกซิเจนเพิ่มขึ้น การออกกำลังกายหนักที่กินเวลาตั้งแต่ 4 นาทีขึ้นไป (เช่น การวิ่ง 1 ไมล์) อาจมีองค์ประกอบการใช้พลังงานไม่ใช้ออกซิเจนอยู่ สำหรับการฝึกแบบคาบความเข้มสูง แม้ยึดการออกกำลังการใช้ออกซิเจนอย่างการวิ่ง ปั่นจักรยานและพายเรือ แต่ที่สุดแล้วจะกลายเป็นไม่ใช้ออกซิเจนเมื่อออกกำลังกายขณะมีอัตราหัวใจเต้นเกิน 90% ของอัตราหัวใจเต้นสูงสุด การใช้พลังงานไม่ใช้ออกซิเจนสามารถบอกปริมาณได้แม่นยำยาก แม้มีวิธีการที่สมเหตุผลหลายวิธีคะเนองค์ประกอบไม่ใช้ออกซิเจนเพื่อออกกำลังกายอยู่
ในทางกลับกัน การออกกำลังกายใช้ออกซิเจนได้แก่กิจกรรมความหนักน้อยกว่าที่ออกเป็นระยะเวลานาน กิจกรรมอย่างการเดิน จ็อกกิง พายเรือและปั่นจักรยานต้องอาศัยออกซิเจนปริมาณมากเพื่อก่อกำเนิดพลังงานที่จำเป็นต่อการออกกำลังกายเป็นเวลานาน (คือ การใช้พลังงานใช้ออกซิเจน) ในกีฬาที่ต้องอาศัยการออกกำลังกายปล่อยพลังสั้นซ้ำ ๆ ระบบไม่ใช้ออกซิเจนจะทำให้กล้ามเนื้อฟื้นตัวสำหรับการปล่อยพลังครั้งถัดไป ฉะนั้น การฝึกสำหรับกีฬาหลายชนิดจึงต้องการให้มีการพัฬนาระบบการผลิตพลังงานทั้งสองแบบ 
ระบบพลังงานไม่ใช้ออกซิเจนสองประเภท ได้แก่ 1) ฟอสเฟตพลังงานสูง อะดีโนซีนไตรฟอสเฟต และครีเอตีนฟอสเฟต และ 2) ไกลโคไลซิสไม่ใช้ออกซิเจน อย่างแรกเรียก "ไม่ใช้ออกซิเจนแบบไม่มีแล็กติก" (alactic anaerobic) และอย่างหลังเรียก "ไม่ใช้ออกซิเจนแบบมีแลคติก" (lactic anaerobic) ฟอสเฟตพลังงานสูงถูกเก็บไว้ปริมาณจำกัดภายในเซลล์กล้ามเนื้อ ไกลโคไลซิสไม่ใช้ออกซิเจนใช้กลูโคส (และ ไกลโคเจน) อย่างเดียวเป็นเชื้อเพลิงในกรณีที่ไม่มีออกซิเจนหรือโดยเฉพาะอย่างยิ่งเมื่อต้องการ ATP ในอัตราสูงกว่าเมแทบอลิซึมใช้ออกซิเจน ผลของการสลายกลูโคสอย่างรวดเร็วได้แก่การเกิดกรดแล็กติก (หรือจะกล่าวให้เหมาะสมมากขึ้น เป็นแลกเตต คู่เบสของกรดแล็กติก ที่ระดับ pH ชีวภาพ) การออกกำลังกายที่กินเวลาถึงประมาณ 30 วินาทีอาศัยระบบฟอสฟาเจน ATP-CP แบบแรก เกินจากนี้ระบบเมแทบอลิซึมที่อาศัยไกลโคไลซิสทั้งแบบใช้ออกซิเจนและไม่ใช้ออกซิเจนจะมีบทบาทนำ 
แล็กเตต ผลพลอยได้จากไกลโคไลซิสไม่ใช้ออกซิเจน เดิมคิดกันว่ามีผลเสียต่อการทำหน้าที่ของกล้ามเนื้อ แต่ผลดูเหมือนน่าจะเกิดขึ้นเฉพาะเมื่อระดับแล็กเตตสูงมากเท่านั้น ระดับแล็กเตตที่สูงเป็นเพียงการเปลี่ยนแปลงหนึ่งในการเปลี่ยนแปลงหลาย ๆ อย่างที่เกิดขึ้นในและรอบเซลล์กล้ามเนื้อระหว่างการออกกำลังกายอย่างหนักซึ่งสามารถนำไปสู่อาการล้าได้ อาการล้า ซึ่งเป็นกล้ามเนื้อล้มเหลว เป็นหัวข้อที่ซับซ้อน ความเข้มข้นของแล็กเตตในกล้ามเนื้อและเลือดที่สูงเป็นผลลัพธ์ตามธรรมชาติของการออกแรงทุกอย่าง ประสิทธิภาพของกิจกรรมไม่ใช้ออกซิเจนสามารถพัฒนาได้ด้วยการฝึก
ไชนอาคม

อาคม เป็นหมู่คัมภีร์ในศาสนาเชนอันแต่งขึ้นโดยเรียบเรียงจากโอวาทขององค์ตีรถังกร โอวาทที่เทศนาที่ในสมวสรณะ (Samavasarana) เรียกว่า "ศรุตญาณ" (Śhrut Jnāna) และประกอบไปด้วย 11 อังคะ 14 ปุรวะ ส่วนโอวาทที่จดบันทึกโดยคณะธร (Ganadhara) ประกอบด้วย 12 อังคะ สื่อโดยใช้ภาพของต้นไม้ที่มี 12 กิ่ง โอวาทต่าง ๆ เหล่านี้รวมกันเป็นมูลบทของ เศวตามพรไชนอาคม ซึ่งเป็นคัมภีร์หลักในนิกายเศวตามพร และเชื่อกันว่ามีสืบทอดกันมาจากพระอาทินาถ ตีรถังกรองค์แรกของจักรวาลนี้ คัมภีร์ไชนอาคมฉบับที่เก่าแก่ที่สุดที่พบหลักฐานจารึกด้วยภาษาปรากฤต คำว่า "อาคม" นั้นเป็นคำสันสกฤตที่แสดงให้เห็นว่าหลักคำสอนต่าง ๆ จะมาถึงผ่านทางการสืบทอดทางเชื้อสายของเหล่าคุรุที่เป็นที่เคารพ 
สำหรับศาสนิกชนของเชนเชื่อกันว่าคัมภีร์ไชนอาคมนี้บันทึกโอวาทคำต่อคำอย่างตรงตัวของพระมหาวีระและตีรถังกรต่าง ๆ และมีลักษณะที่ ไม่มีจุดเริ่มต้น ไม่มีที่สิ้นสุด และเป็นจริงเสมอแก้ไขไม่ได้
พยาธิเส้นด้าย

พยาธิเส้นด้าย (ชื่อวิทยาศาสตร์: "Strongyloides stercoralis") เป็นหนอนตัวกลมที่เป็นปรสิตก่อโรคในมนุษย์ ตัวเต็มวัยของพยาธิอาศัยอยู่ในชั้นเยื่อเมือกของลำไส้เล็ก ศัพท์ทางการแพทย์เรียกโรคที่เกิดจากการติดเชื้อพยาธิเส้นด้ายว่า Strongyloidiasis
วงจรชีวิต.
วงจรชีวิตของพยาธิเส้นด้ายซับซ้อนกว่าพยาธิตัวกลมส่วนใหญ่ พยาธิเส้นด้ายสามารถออกลูกออกหลานและเพิ่มจำนวนในคนได้
ตัวอ่อนพยาธิในดินไชเข้าผิวหนัง ตัวอ่อนพยาธิบางตัวเข้าเส้นเลือดดำและผ่านไปในกระแสเลือดไปยังปอดและเข้าไปในถุงลม ต่อมาถูกไอและกลืนลงไปในทางเดินอาหาร กลายเป็นตัวเต็มวัยอยู่ในชั้นเยื่อเมือกของลำไส้เล็กและออกไข่ซึ่งฟักออกมาเป็นตัวอ่อน พยาธิเส้นด้ายจึงทำให้เกิดอาการทั้งระบบทางเดินอาหารและระบบหายใจ ตัวอ่อนพยาธิสามารถไชชั้นเยื่อเมือกของลำไส้เล็กหรือผิวหนังรอบรูทวารและทำให้เกิดการติดเชื้อซ้ำ โดยพยาธิผ่านไปทางเดิมคือไปปอด หลอดลม คอหอย และลำไส้เล็กซึ่งกลายเป็นตัวเต็มวัย พยาธิเส้นด้ายจึงสามารถเพิ่มจำนวนในคนได้เรื่อยๆ
อาการ.
หลายคนที่ติดเชื้อไม่มีอาการในช่วงแรก อาการได้แก่ผิวหนังอักเสบ: บวม คัน เห็นรอยไชของพยาธิ และ เลือดออกเล็กน้อยบริเวณผิวหนังที่พยาธิไชเข้ามา ถ้าพยาธิไปถึงปอด อาจรู้สึกแสบร้อนที่หน้าอก และอาจมีเสียงหวีดและไอ รวมทั้งอาการคล้ายโรคปอดบวม (Löffler's syndrome) เมื่อพยาธิมาถึงและรุกรานลำไส้เล็กจะทำให้ปวดแสบปวดร้อน มีการทำลายเนื้อเยื่อ เกิดภาวะพิษเหตุติดเชื้อ และเกิดแผล อุจจาระอาจมีเมือกสีเหลืองและมีกลิ่นเฉพาะ อาจมีอาการท้องเสียเรื้อรังได้
การติดเชื้อจะเป็นแบบค่อยเป็นค่อยไปในคนภูมิคุ้มกันดี แต่ในคนที่ภูมิคุ้มกันบกพร่อง พยาธิจะเพิ่มจำนวนอย่างรวดเร็วและแพร่กระจายทั่วร่างกายเนื่องจากพยาธิเส้นด้ายสามารถสืบพันธุ์และให้กำเนิดลูกหลานในมนุษย์ได้ ถ้าแพร่กระจายแล้วอัตราการเสียชีวิตสูงได้ถึง 90%
พยาธิตืดปลา

พยาธิตืดปลา (ชื่อวิทยาศาสตร์: "Diphyllobothrium") เป็นพยาธิตัวตืดที่ก่อโรคในมนุษย์จากการกินปลาที่ปรุงไม่สุก ศัพท์ทางการแพทย์เรียกโรคที่เกิดจากการติดเชื้อพยาธิตืดปลาว่า Diphyllobothriasis สปีชีส์หลักของพยาธิกลุ่มนี้คือ "Diphyllobothrium latum"
อาการ.
การติดเชื้อมักมีอาการเล็กน้อย ได้แก่ ท้องเสีย ปวดท้อง อาเจียน น้ำหนักลด อ่อนล้า ท้องผูก และรู้สึกไม่สบาย ผู้ติดเชื้อประมาณสี่ในห้าไม่มีอาการ การติดเชื้ออาจคงอยู่หลายปีโดยไม่ถูกตรวจพบ ผู้ติดเชื้อส่วนน้อยอาจเกิดอาการขาดวิตามิน B12อย่างรุนแรงเนื่องจากพยาธิดูดซึมวิตามิน B12 ที่คนกินเข้าไป 80% หรือมากกว่า ทำให้เกิดโลหิตจางชนิด Megaloblastic anemia นอกจากนี้ยังสามารถทำให้เกิดอาการทางระบบประสาทจากการสูญเสียไมอีลิน (subacute combined degeneration of spinal cord) การติดเชื้อจะต้องนานเป็นเวลาหลายปีกว่าที่วิตามิน B-12 ในร่างกายจะลดลงจนถึงระดับที่เกิดอาการทางระบบประสาท
พยาธิตืดหนู

<ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พยาธิตืดหนู (ชื่อวิทยาศาสตร์: "Hymenolepis diminuta") เป็นพยาธิตัวตืด มีไข่และปล้องใหญ่กว่าพยาธิตืดแคระ ("Hymenolepis nana") เล็กน้อย พยาธิตืดหนูติดเชื้อในสัตว์เลี้ยงลูกด้วยนมโดยผ่านแมลง
พยาธิตืดหนูพบได้ทั่วโลกแต่มีรายงานผู้ติดเชื้อเพียงไม่กี่ร้อยคน มีรายงานผู้ติดเชื้อน้อยในประเทศออสเตรเลีย สหรัฐอเมริกา สเปน และอิตาลี แต่ในประเทศอย่างเช่น มาเลเซีย ไทย จาเมกา อินโดนีเซีย มีจำนวนผู้ติดเชื้อที่มากกว่า
วงจรชีวิต.
วงจรเริ่มจากสัตว์ขาปล้องกินไข่ ไข่พัฒนาเป็น cysticercoid สัตว์ฟันแทะติดเชื้อโดยการกินสัตว์ขาปล้องจำพวกหมัด ผีเสื้อ และด้วง มนุษย์โดยเฉพาะเด็กสามารถกินสัตว์ขาปล้องและติดเชื้อได้เช่นเดียวกัน พยาธิโตเป็นตัวเต็มวัยและออกไข่ปนมากับอุจจาระ สัตว์ฟันแทะโดยเฉพาะหนูเป็นแหล่งกักเก็บพยาธิชนิดนี้ 
การก่อโรคในมนุษย์.
การติดเชื้อมักไม่มีอาการ อาจมีอาการปวดท้อง คัน อีโอซิโนฟิลสูงได้
พยาธิตืดหมู

พยาธิตืดหมู (ชื่อวิทยาศาสตร์: "Taenia solium") เป็นพยาธิตัวตืดที่พบได้ทั่วโลก มักติดเชื้อในลำไส้จากการกินหมูดิบ ตัวเต็มวัยมีลำตัวแบนคล้ายริบบิ้น มีสีขาว ยาว 2 ถึง 3 เมตรหรือมากกว่า พยาธิดำเนินชีวิตครบวงจรในคนซึ่งเป็นโฮสต์จำเพาะ (definitive host) และหมูเป็นโฮสต์ตัวกลาง (intermediate host) หมูติดเชื้อโดยกินอาหารที่ปนเปื้อนอุจจาระมนุษย์ซึ่งได้รับไข่พยาธิและไข่โตเป็นซีสต์ในกล้ามเนื้อหมู มนุษย์ติดโดยการกินหมูที่ปรุงไม่สุกที่มีซีสต์และซีสต์เจริญเป็นตัวเต็มวัยในลำไส้เล็ก
การติดเชื้อจากการกินหมูดิบมักไม่มีอาการ อาจมีอาการได้แก่ ปวดท้อง คลื่นไส้ ท้องเสีย ท้องผูก ซึ่งอาการจะเกิดเมื่อพยาธิเจริญเป็นตัวเต็มวัยคือหลังจากกินหมูดิบประมาณ 8 สัปดาห์ ส่วนการติดเชื้อจากการดื่มน้ำที่ปนเปื้อนอุจจาระจะได้รับไข่พยาธิทำให้เกิดภาวะแทรกซ้อนเรียกว่า Cysticercosis ซึ่งอันตรายที่สุดหากเกิดซีสต์ในสมอง
การวินิจฉัยมักทำโดยตรวจหาไข่พยาธิในอุจจาระ สำหรับ Cysticercosis จะใช้ computed tomography และ nuclear magnetic resonance นอกจากนี้อาจใช้การตรวจเลือดเพื่อหาแอนติบอดี
พยาธิตืดวัว

พยาธิตืดวัว (ชื่อวิทยาศาสตร์: "Taenia saginata") เป็นพยาธิตัวตืดที่ติดเชื้อในลำไส้มนุษย์ วัวเป็นโฮสต์ตัวกลาง (Intermediate host) ซึ่งมีการพัฒนาตัวอ่อน ในขณะที่คนเป็นโฮสต์จำเพาะ (Definitive host) ซึ่งเป็นที่อยู่ของตัวเต็มวัยของพยาธิ พยาธิตืดวัวพบได้ทั่วโลก พบมากใน แอฟริกา ยุโรป เอเชียตะวันออกเฉียงใต้ เอเชียใต้ และละตินอเมริกา. คนติดเชื้อโดยการกินเนื้อวัวดิบหรือปรุงไม่สุกที่มีซีสต์ตัวอ่อนอยู่ พยาธิตืดวัวเป็นกะเทย โดยแต่ละปล้องมีทั้งอวัยวะสืบพันธุ์เพศผู้และเมีย ไข่พยาธิออกมากับอุจจาระคน และวัวกินอาหารที่ปนเปื้อนไข่พยาธิ ไข่พยาธิกลายเป็นซีสต์ในกล้ามเนื้อ ตับ และปอดของวัว
พยาธิตืดวัวมีลักษณะคล้ายพยาธิตืดหมูทั้งในด้านโครงสร้างและชีววิทยา แต่พยาธิตืดวัวมีขนาดใหญ่และยาวกว่า จำนวนปล้องมากกว่า อัณฑะมากกว่า และมดลูกแตกแขนงมากกว่า นอกจากนี้พยาธิตืดวัวไม่มี scolex พยาธิตืดวัวก่อโรคในลำไส้เท่านั้น ไม่ทำให้เกิด cysticercosis การติดเชื้อพยาธิตืดวัวมักไม่เป็นอันตรายและมักไม่มีอาการ
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ

สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ  หรือ สอวช. หน่วยงานของรัฐ มีฐานะเป็นนิติบุคคล ทำหน้าที่สำนักงานเลขานุการของสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ มีวัตถุประสงค์เพื่อส่งเสริมและสนับสนุนให้เกิดการพัฒนาและบูรณาการด้านการอุดมศึกษา วิทยาศาสตร์ วิจัยและนวัตกรรม เพื่อให้เกิดประโยชน์ในการผลิตและพัฒนากำลังคนของประเทศให้สามารถตอบสนองต่อความต้องการของประเทศ และสร้างขีดความสามารถในการแข่งขันระดับโลกได้ โดยใช้การวิจัยและนวัตกรรมในการขับเคลื่อนประเทศ พัฒนาเศรษฐกิจ ชุมชน และสังคม รวมทั้งสนับสนุนการนำผลงานวิจัยและนวัตกรรมที่สำเร็จแล้วไปสู่การผลิตที่ได้มาตรฐานเพื่อใช้ประโยชน์ในภาคการเกษตร ภาคอุตสาหกรรม และภาคบริการ
ประวัติ.
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ จัดตั้งขึ้นเมื่อวันพฤหัสบดีที่ 2 พฤษภาคม พ.ศ. 2562 ตามมาตรา ๒๑ แห่ง พระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ๒๕๖๒ โดยแปรสภาพมาจากสำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ หรือ สวทน. ที่ถูกยุบเลิกไป โดยมี ดร. กิติพงค์ พร้อมวงค์ เลขาธิการ สวทน. คนสุดท้ายเป็นผู้อำนวยการ สอวช. คนแรก
อำนาจและหน้าที่.
ตามมาตรา ๒๒ สอวช. มีอำนาจและหน้าที่ดังต่อไปนี้
(๑) รับผิดชอบงานวิชาการและงานธุรการ รวมถึงสนับสนุนและอำนวยความสะดวกให้การปฏิบัติหน้าที่ของสภานโยบาย คณะกรรมการ คณะกรรมการพิเศษเฉพาะเรื่อง และคณะอนุกรรมการเป็นไปอย่างมีประสิทธิภาพ
(๒) เสนอความเห็นต่อสภานโยบายเกี่ยวกับนโยบาย ยุทธศาสตร์ แผนด้านการอุดมศึกษา และแผนด้านวิทยาศาสตร์ วิจัยและนวัตกรรมของประเทศที่สอดคล้องกับยุทธศาสตร์ชาติ แผนแม่บทและแผนอื่น รวมทั้งนโยบายของรัฐบาล
(๔) เสนอความเห็นต่อสภานโยบายเกี่ยวกับการเร่งรัดและติดตามให้มีการเสนอหรือการปรับปรุงกฎหมาย กฎ ระเบียบ หรือ ข้อบังคับที่เกี่ยวข้องกับการอุดมศึกษา วิทยาศาสตร์ วิจัยและนวัตกรรม
(๕) สนับสนุนการดำเนินการ การติดตามและประเมินผลของคณะกรรมการพิเศษเฉพาะเรื่องตามมาตรา ๑๘
(๗) ประสานงานและให้ความร่วมมือกับส่วนราชการอื่น หน่วยงานของรัฐ หน่วยงานภาคเอกชน ทั้งในประเทศและต่างประเทศที่เกี่ยวข้องกับการอุดมศึกษา วิทยาศาสตร์ วิจัยและนวัตกรรม
(๙) ปฏิบัติหน้าที่อื่นตามที่บัญญัติไว้ในพระราชบัญญัตินี้หรือกฎหมายอื่น หรือตามที่นายกรัฐมนตรี รัฐมนตรี สภานโยบาย หรือคณะกรรมการอำนวยการ สอวช. มอบหมาย
รักนี้บุญรักษา

รักนี้บุญรักษา  เป็นละครโทรทัศน์ และละครซิทคอมอารมณ์ดี แนวโรแมนติก, คอมเมดี้ ออกอากาศเป็นละครโทรทัศน์ครั้งแรกเมื่อในปี พ.ศ. 2562 ออกอากาศทางสถานีโทรทัศน์สีกองทัพบกช่อง 7 ผลิตโดย บริษัท เฮาส์ ออฟ มรรค จำกัด ผู้จัดละครโดย สันติสุข พรหมศิริ จากบทประพันธ์และบทโทรทัศน์ของ จอมใจ, ชัยรัตน์ กำกับการแสดงโดย ภูมิภัทร สังวาลย์วรกุล นำแสดงโดย จุติ จำเริญเกตุประทีป, เมธาวี ธีรลีกุล, สันติราษฎร์ กุลนพเกียรติ, พศุฑย์ พงศ์พศุตม์, พสธร ทรงถาวรทวี, ญดา สุวรรณปัฏนะ, อาทิตยา ทองวิชิต เริ่มออกอากาศวันที่ 6 เมษายน พ.ศ. 2562 และออกอากาศตอนสุดท้ายเมื่อวันเสาร์ที่ 15 มิถุนายน พ.ศ. 2562
สมาคมป้องกันอัคคีภัยแห่งชาติ

มาสคอตอย่างเป็นทางการของสมาคมคือ Sparky the Fire Dog เพื่อส่งเสริมการศึกษาด้านความปลอดภัยจากอัคคีภัยสำหรับเด็ก
ตัวอย่างรหัสและมาตรฐาน.
NFPA ได้เผยแพร่รหัสและมาตรฐานกว่า 300 รายการเพื่อลดโอกาสและผลกระทบจากอัคคีภัยและความเสี่ยงอื่น ๆ รหัสและมาตรฐานถูกจัดการโดยคณะกรรมาธิการด้านเทคนิคกว่า 250 คณะซึ่งประกอบด้วยอาสาสมัครประมาณ 8,000 คน รหัสได้รับการรับรองและใช้งานไปทั่วทั้งโลก รหัสและมาตรฐานขององค์กร NFPA เช่น
แตร์ป

แตร์ป  เป็นเนินดินที่มนุษย์ก่อขึ้นที่พบในที่ราบยุโรปเหนือ ซึ่งใช้เพื่อให้ที่ปลอดภัยระหว่างน้ำขึ้นจากพายุ น้ำขึ้นสูง และทะเลหรือแม่น้ำเอ่อท่วม มีคำอื่นที่ใช้เรียกหลายคำ ทั้ง wierde, woerd, warf, warft, werf, wurt หรือ værft ซึ่งสะท้อนสำเนียงท้องถ่ินของภูมิภาคยุโรปเหนือ ส่วนในภาษาอังกฤษ นิยมใช้คำว่า terp มากที่สุด
เนินดินเหล่านี้พบในส่วนชายฝั่งของประเทศเนเธอร์แลนด์ ส่วนใต้ของประเทศเดนมาร์กและในประเทศเยอรมนี ซึ่งน้ำอุทกภัยรบกวนชีวิตประจำวัน นอกจากนี้ยังพบในลุ่มแม่น้ำไรน์และแม่น้ำเมิซในภาคกลางของประเทศเนเธอร์แลนด์
ยูฟ่าเนชันส์ลีก ฤดูกาล 2018–19 ลีกดี

ยูฟ่าเนชันส์ลีก ฤดูกาล 2018–19 ลีก ดี เป็นดิวิชันที่สี่ของ ฤดูกาล 2018–19 ของ ยูฟ่าเนชันส์ลีก, ฤดูกาลแรกของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
รูปแบบ.
ลีก ดี ถูกแบ่งออกเป็น 16 ชาติสมาชิกยูฟ่าที่ถูกจัดอันดับจากอันดับที่ 40–55, แยกอยู่ในสี่กลุ่มที่มีสี่ทีม. ผู้ชนะของแต่ละกลุ่มจะได้รับการเลื่อนชั้นสู่ ยูฟ่าเนชันส์ลีก ฤดูกาล 2020–21 ลีกซี.
การจัดอันดับทีมวาง.
แต่ละทีมจะถูกจัดสรรให้กับลีก ดี ตามความเหมาะสมของพวกเขา ค่าสัมประสิทธิ์ทีมชาติยูฟ่า หลังจากบทสรุปของ ฟุตบอลโลก 2018 รอบคัดเลือก รอบแบ่งกลุ่มเมื่อวันที่ 11 ตุลาคม พ.ศ. 2560 (ค.ศ. 2017). แต่ละทีมจะถูกแบ่งออกอยู่ในสี่โถที่มีสี่ทีม, ตามคำสั่งของพวกเขาจากค่าสัมประสิทธิ์ทีมชาติยูฟ่า. การจัดทีมวางสำหรับการจับสลากได้ประกาศขึ้นเมื่อวันที่ 7 ธันวาคม พ.ศ. 2560 (ค.ศ. 2017).
กลุ่ม.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.
เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
อันดับผู้ทำประตู.
มีการทำประตู 121 จากการแข่งขัน 48 เฉลี่ย ต่อนัด
การทำประตู 5 ครั้ง
หมายเหตุ.
<templatestyles src="Reflist/styles.css" />
กรมพัฒนาพลังงานทดแทนและอนุรักษ์พลังงาน

กรมพัฒนาพลังงานทดแทนและอนุรักษ์พลังงาน  เป็นส่วนราชการระดับกรมของ กระทรวงพลังงาน มีหน้าที่รับผิดชอบในการส่งเสริมประสิทธิภาพการใช้พลังงาน กำกับการอนุรักษ์พลังงาน จัดหาแหล่งพลังงาน พัฒนาทางเลือกการใช้พลังงานแบบผสมผสานและเผยแพร่เทคโนโลยีด้านพลังงานอย่างเป็นระบบต่อเนื่อง เพื่อสนองตอบความต้องการของทุกภาคส่วนอย่างเพียงพอ ด้วยต้นทุนที่เอื้อต่อการพัฒนาประเทศ และการมีคุณภาพชีวิตที่ดีของประชาชน
ประวัติ.
ต่อมา เมื่อมีการจัดตั้ง กระทรวงพัฒนาการแห่งชาติ ขึ้นในปี 2506 การพลังงานแห่งชาติ ก็เป็นส่วนราชการหนึ่งของกระทรวง และในปี 2514 ก็ได้มีการเปลื่ยนชื่อเป็น สำนักงานพลังงานแห่งชาติ และกลับสังกัดสำนักนายกรัฐมนตรีอีกครั้ง
ปี 2522 เมื่อมีการจัดตั้ง กระทรวงวิทยาศาสตร์ เทคโนโลยีและการพลังงาน จึงได้รับโอน สำนักงานพลังงานแห่งชาติ เข้าเป็นส่วนหนึ่งของกระทรวงด้วย และต่อมาได้มีการแยกส่วนงานที่เกี่ยวข้องกับการวางนโยบายพลังงาน ไปจัดตั้งเป็นส่วนราชการระดับกรม คือ สำนักงานคณะกรรมการนโยบายพลังงานแห่งชาติ สังกัดสำนักนายกรัฐมนตรี พร้อมกับการเปลื่ยนชื่อหน่วยงานเป็น กรมพัฒนาและส่งเสริมพลังงาน ในปี 2535
และเมื่อมีการปฏิรูประบบราชการเมื่อปี พ.ศ. 2545 กรมพัฒนาและส่งเสริมพลังงาน จึงได้เข้าสังกัด และเป็นส่วนหนึ่งของ กระทรวงพลังงาน พร้อมกับเปลื่ยนชื่อเป็น กรมพัฒนาพลังงานทดแทนและอนุรักษ์พลังงาน จนถึงปัจจุบัน
ออลกา ลาดืยเจนสกายา

ออลกา อะเลคซันดรอฟนา ลาดืยเจนสกายา (7 มีนาคม ค.ศ. 1922 – 12 มกราคม ค.ศ. 2004) เป็นนักคณิตศาสตร์ชาวรัสเซีย เธอเป็นที่รู้จักจากผลงานเกี่ยวกับสมการเชิงอนุพันธ์ย่อย (โดยเฉพาะปัญหาข้อที่สิบเก้าของฮิลเบิร์ท)และพลศาสตร์ของไหล เธอเป็นคนแรกที่เสนอข้อพิสูจน์การลู่เข้าของระเบียบวิธีผลต่างจำกัด  ของสมการนาเวียร์-สโตกส์ เธอเป็นลูกศิษย์ของอีวาน เปตรอฟสกี และได้รับรางวัลเหรียญทองโลโมโนซอฟใน ค.ศ. 2002
ลาดืยเจนสกายาเกิดและเติบโตที่เมืองโคโลกริฟ บิดาของเธอเป็นครูสอนคณิตศาสตร์และเป็นแรงบันดาลใจที่ทำให้เธอสนใจคณิตศาสตร์ ใน ค.ศ. 1937 บิดาของเธอถูกหน่วยพลาธิการกิจการภายในประชาชนจับกุมในฐานะ "ศัตรูของประชาชน" และถูกสังหาร ลาดืยเจนสกายาจบชั้นมัธยมปลายใน ค.ศ. 1939 แต่ไม่สามารถเข้าศึกษาที่มหาวิทยาลัยเลนินกราดได้เนื่องจากสถานะศัตรูของประชาชนของบิดา เธอเข้าศึกษาที่มหาวิทยาลัยมอสโกใน ค.ศ. 1943 จบการศึกษาใน ค.ศ. 1947 และนำเสนอวิทยานิพนธ์ปริญญาเอกใน ค.ศ. 1953 ก่อนจะไปสอนหนังสือที่มหาวิทยาลัยในเลนินกราดและที่สถาบันสเตคลอฟ
ใน ค.ศ. 1958 ลาดืยเจนสกายาได้รับการเสนอชื่อเข้ารับเหรียญฟีลดส์ ซึ่งมีผู้ได้รับรางวัลได้แก่เคลาส์ รอธ นักคณิตศาสตร์ชาวอังกฤษและเรอเน ตอม นักคณิตศาสตร์ชาวฝรั่งเศส 
เซิร์ชเอนจินกูเกิลได้เผยแพร่กูเกิล ดูเดิลเพื่อยกย่องผลงานของเธอเมื่อวันที่ 7 มีนาคม ค.ศ. 2019 ซึ่งเป็นวันคล้ายวันเกิดปีที่ 97 ของเธอ
ศาสนาพราหมณ์

ศาสนาพราหมณ์  หรือ ศาสนาพระเวท  เป็นศาสนาของชาวอินเดียโบราณซึ่งใช้กลุ่มภาษาอินโด-อารยัน ราว 1,500 ปีก่อนคริสต์ศักราช โดยยึดคัมภีร์พระเวทเป็นหลักความเชื่อและแนวปฏิบัติ และมีพัฒนาการจนเป็นศาสนาฮินดูในเวลาต่อมา จึงถือว่าศาสนาพระเวทเป็นส่วนหนึ่งของศาสนาฮินดู โดยมีสำนักพราหมณ์ต่าง ๆ เป็นผู้สืบทอดพระเวทมาจนปัจจุบัน
แม้พระเวทจะมีหลักคำสอนที่ลึกซึ้งมีแบบแผน แต่ไม่แน่ชัดว่าหลักคำสอนนั้นส่งผลในทางปฏิบัติของชาวบ้านเพียงใด มีหลักฐานชี้ว่าในศาสนาพระเวทมีสองสายที่ขัดแย้งกัน สายหนึ่งเน้นพิธีกรรมที่มีรูปแบบหยุมหยิม ค่าใช้จ่ายมาก ขั้นตอนซับซ้อน แต่อีกสายกลับตั้งคำถามกับเรื่องเหล่านี้ แล้วเน้นความหมายของพิธีกรรมต่อคุณค่าภายในใจและความจริงสากลมากกว่า ทั้งสองสายมีอิทธิพลต่อศาสนาแบบอินเดียทั้งศาสนาเชน ศาสนาพุทธ และศาสนาฮินดูโดยเฉพาะ
นักวิชาการบางคนมองว่าศาสนาพระเวทป็นการผสมผสานความเชื่อของชาวอินโด-อารยันในเอเชียกลางกับชาวฮารัปปาในอารยธรรมลุ่มแม่น้ำสินธุ
วัดอินทารามวรวิหาร

วัดอินทารามวรวิหาร เป็นพระอารามหลวงชั้นตรี ชนิดวรวิหาร เป็นวัดที่มีความสำคัญมากในรัชสมัยของสมเด็จพระเจ้ากรุงธนบุรี และเป็นที่ประดิษฐานพระบรมอัฐิของสมเด็จพระเจ้ากรุงธนบุรี รวมทั้งพระราชอัครมเหสีของพระองค์ นอกจากนี้ยังเป็นสถานที่จัดแสดงสิ่งของเครื่องใช้ส่วนพระองค์ เช่น พระแท่นบรรทม พื้นที่ของวัดแบ่งเป็นสองส่วน เนื่องด้วยทางรถไฟสายมหาชัย ซึ่งสร้างขึ้นในภายหลังได้ตัดผ่านบริเวณวัด และต่อมาเทศบาลนครธนบุรีได้ตัดถนนทางรถยนต์กินพื้นที่วัดบริเวณทิศตะวันออก ถัดจากทางรถไฟ ทำให้พื้นที่บริเวณตั้งวัดปัจจุบันมีประมาณ 15 ไร่ 2 งาน ถัดจากถนนไปนั้น เป็นพื้นที่ธรณีสงฆ์ มีประมาณ 9 ไร่ 2 งาน กับอีก 90 ตารางวา
ประวัติ.
วัดอินทารามวรวิหาร เชื่อว่าสร้างขึ้นมาตั้งแต่สมัยกรุงศรีอยุธยา ชื่อเดิมคือ วัดบางยี่เรือนอก ซึ่งตั้งอยู่เคียงคู่กับวัดบางยี่เรือใน หรือวัดราชคฤห์วรวิหารในปัจจุบัน เดิมทีเป็นวัดราษฎร์ จนเมื่อครั้นสมเด็จพระเจ้ากรุงธนบุรีทรงสถาปนากรุงธนบุรีขึ้นเป็นราชธานี พระองค์ทรงศรัทธาในวัดแห่งนี้มาก ได้ทรงบูรณปฏิสังขรณ์และสถาปนาขึ้นเป็นพระอารามหลวง ซึ่งในรัชสมัยของพระองค์ได้ทรงประกอบพิธีพระราชกุศลสำคัญที่วัดแห่งนี้เป็นประจำ วัดแห่งนี้ได้รับการบูรณปฏิสังขรณ์ครั้งใหญ่โดยพระยาศรีสหเทพ (ทองเพ็ง) ต้นตระกูลศรีเพ็ญ ในรัชสมัยของพระบาทสมเด็จพระนั่งเกล้าเจ้าอยู่หัว โดยมีการสร้างพระอุโบสถหลังใหม่ขึ้น บูรณะของเดิม และสร้างถาวรวัตถุมากมาย พระบาทสมเด็จพระนั่งเกล้าเจ้าอยู่หัวทรงโปรดเกล้าฯ พระราชทานพระนามใหม่ว่า "วัดอินทาราม" สืบมาจนปัจจุบัน
วัดเจดีย์หลวง (อำเภอเชียงแสน)

วัดเจดีย์หลวง จังหวัดเชียงราย หรือ วัดพระธาตุเจดีย์หลวง, วัดพระเจ้าตนหลวง เป็นวัดโบราณในอำเภอเชียงแสน สร้างโดยพระเจ้าแสนภู เป็นวัดที่สำคัญของหิรัญนครเงินยาง อาณาจักรล้านนา เจดีย์หลวงในชื่อของวัดนั้นเชื่อว่าได้ชื่อมาจาก "พระธาตุเจดีย์หลวง" พระเจดีย์องค์ใหญ่ที่สูง 88 เมตร มีฐานกว้าง 24 เมตร เป็นพระเจดีย์ทรงระฆังแบบล้านนาที่ใหญ่ที่สุดในเมืองเชียงแสน ภายในวัดนอกจากพระเจดีย์หลวงแล้วยังมีพระวิหารและองค์เจดีย์ อีก 4 องค์ ซึ่งล้วนปรักหักพังอย่างมาก กรมศิลปากรได้ประกาศขึ้นทะเบียนเป็นโบราณสถานแห่งชาติเมื่อ พ.ศ. 2478
การก่อการกำเริบอู่ชาง

การก่อการกำเริบอู่ชาง  เป็นกบฏที่มีการใช้อาวุธต่อต้านราชวงศ์ชิง (清朝) ซึ่งปกครองประเทศจีนอยู่ เกิดขึ้น ณ เขตอู่ชาง (武昌区) ในมณฑลหูเป่ย์ (湖北省) เป็นการกำเริบครั้งแรกที่มีกลุ่มเล็กกลุ่มน้อยต่าง ๆ ในทัพใหม่ (新軍) เป็นผู้นำแล้วประสบความสำเร็จ การกำเริบครั้งนี้ได้อิทธิพลมาจากแนวคิดปฏิวัติของถงเหมิงฮุ่ย (同盟會; "สมัชชาร่วมสาบาน") ภายหลังการกำเริบครั้งนี้ ทั่วจีนตอนใต้เกิดการกำเริบอื่น ๆ ติดตามมาอย่างรวดเร็วโดยเป็นส่วนหนึ่งของการปฏิวัติซินไฮ่ (辛亥革命) การกำเริบอู่ชางและการปฏิวัติที่เกิดขึ้นในบั้นปลายนั้นทำให้ราชวงศ์ชิงและระบอบกษัตริย์กว่าห้าพันปีสิ้นสุดลง นำไปสู่การก่อตั้งสาธารณรัฐจีน (中華民國) ขึ้นซึ่งถือเอาวันเริ่มก่อการกำเริบ คือ วันที่ 10 ตุลาคม เป็นวันชาติ
การกำเริบครั้งนี้สืบเนื่องจากความวุ่นวายในหมู่ประชาชนเกี่ยวกับวิกฤติการณ์การรถไฟที่เรียก ขบวนการปกป้องทางรถไฟ (保路運動) โดยอาศัยจังหวะที่เกิดเหตุการณ์นั้นมาเตรียมการ ครั้นวันที่ 10 ตุลาคม ค.ศ. 1911 ทัพใหม่ที่ประจำอยู่ในอู่ชางก็เริ่มโจมตีจวนของรุ่ยเฉิง (瑞澂) ซึ่งว่าที่หู-กวั่งจ่งตู (湖廣總督; "ผู้สำเร็จราชการหู-กวั่ง") รุ่ยเฉิงหนีออกจากจวนอย่างรวดเร็ว เปิดช่องให้คณะก่อการยึดเมืองไว้ได้โดยสิ้นเชิงในไม่ช้า
สุริยุปราคา 23 กันยายน พ.ศ. 2633

สุริยุปราคาเต็มดวงจะเกิดขึ้นในวันที่ 23 กันยายน พ.ศ. 2633 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง.
สุริยุปราคา พ.ศ. 2630–2633.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
สุริยุปราคา 15 สิงหาคม พ.ศ. 2634

สุริยุปราคาเต็มดวงจะเกิดขึ้นในวันที่ 15 สิงหาคม พ.ศ. 2634 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง.
สุริยุปราคา พ.ศ. 2634–2637.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 127.
อุปราคาครั้งนี้เป็นส่วนหนึ่งของวงรอบแซรอสที่ 127 ซึ่งวนซ้ำทุก ๆ 18 ปี 11 วัน ประกอบด้วย 82 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 10 ตุลาคม พ.ศ. 1534 (ค.ศ. 991) ชุดแซรอสนี้มีสุริยุปราคาเต็มดวงซึ่งเริ่มตั้งแต่วันที่ 14 พฤษภาคม พ.ศ. 1895 (ค.ศ. 1352) จนถึงวันที่ 15 สิงหาคม พ.ศ. 2634 (ค.ศ. 2091) และชุดแซรอสนี้จบลงในสุริยุปราคาบางส่วน วันที่ 21 มีนาคม พ.ศ. 2995 (ค.ศ. 2452) คราสเต็มดวงนานที่สุดของแซรอสนี้อยู่ในวันที่ 30 สิงหาคม พ.ศ. 2075 (ค.ศ. 1532) ที่เวลา 5 นาที 40 วินาที
สุริยุปราคา 27 มกราคม พ.ศ. 2636

สุริยุปราคาเต็มดวงจะเกิดขึ้นในวันที่ 27 มกราคม พ.ศ. 2636 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง.
สุริยุปราคา พ.ศ. 2634–2637.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 142.
อุปราคาครั้งนี้เป็นส่วนหนึ่งของวงรอบแซรอสที่ 142 ซึ่งวนซ้ำทุก ๆ 18 ปี 11 วัน ประกอบด้วย 72 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 17 เมษายน พ.ศ. 2167 (ค.ศ. 1624) ชุดแซรอสนี้มีสุริยุปราคาผสมหนึ่งครั้งในวันที่ 14 กรกฎาคม พ.ศ. 2311 (ค.ศ. 1768) และสุริยุปราคาเต็มดวงเริ่มตั้งแต่วันที่ 25 กรกฎาคม พ.ศ. 2329 (ค.ศ. 1786) จนถึงวันที่ 29 ตุลาคม พ.ศ. 3086 (ค.ศ. 2543) และชุดแซรอสนี้จบลงในสุริยุปราคาบางส่วน วันที่ 5 มิถุนายน พ.ศ. 3447 (ค.ศ. 2904) ซึ่งเป็นเหตุการณ์อุปราคาครั้งที่ 72 ของชุดแซรอสนี้ คราสเต็มดวงนานที่สุดของแซรอสนี้อยู่ในวันที่ 28 พฤษภาคม พ.ศ. 2834 (ค.ศ. 2291) ที่เวลา 6 นาที 34 วินาที
สุริยุปราคา 16 มกราคม พ.ศ. 2637

สุริยุปราคาเต็มดวงจะเกิดขึ้นในวันที่ 16 มกราคม พ.ศ. 2637 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง.
สุริยุปราคา พ.ศ. 2634–2637.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แอนดรอมิดา 3

แอนดรอมิดา 3  เป็นดาราจักรทรงกลมแคระ ห่างจากโลกประมาณ 2.44 ล้านปีแสงในกลุ่มดาวแอนดรอมิดา เป็นส่วนหนึ่งของกลุ่มท้องถิ่นและเป็นดาราจักรบริวารของดาราจักรแอนดรอมิดา (เอ็ม31) ค้นพบโดยซิดนีย์ แวน เดน เบิร์ก บนแผ่นถ่ายรูปที่ถ่ายใน ค.ศ. 1970 และ 1971
ดาราจักรแคระช่างแกะสลัก

ดาราจักรแคระช่างแกะสลัก  เป็นดาราจักรทรงกลมแคระซึ่งเป็นดาราจักรบริวารของดาราจักรทางช้างเผือก ตั้งอยู่ในกลุ่มดาวช่างแกะสลัก ค้นพบโดยฮาร์โลว์ แชปลีย์ใน ค.ศ. 1937 โดยใช้ตัวหักเห Bruce ขนาด 24 นิ้วที่หอดูดาวบอยเดน ดาราจักรนี้ห่างจากระบบสุริยะประมาณ 290,000 ปีแสง มีคาร์บอนและธาตุหนักเพียงร้อยละ 4 ของที่มีในทางช้างเผือก ทำให้ใกล้เคียงกับดาราจักรดั้งเดิมที่เห็นได้จากขอบของจักรวาล
เจ้าพระยามหาเสนา (น้อย)

เจ้าพระยามหาเสนา นามเดิม น้อย เป็นสมุหพระกลาโหมในรัชสมัยพระบาทสมเด็จพระนั่งเกล้าเจ้าอยู่หัว
ประวัติ.
เจ้าพระยามหาเสนาเป็นบุตรขุนนางสมัยกรุงศรีอยุธยา บิดาท่านเป็นญาติกับบิดาของเจ้าพระยาอรรคมหาเสนา (บุนนาค) เมื่อกรุงศรีอยุธยาแตกใน พ.ศ. 2310 ได้หนีไปอยู่กัมพูชา เมื่อสมเด็จพระเจ้ากรุงธนบุรีทรงสถาปนาอาณาจักรธนบุรีขึ้น จึงกลับมารับราชการอยู่ ณ กรุงธนบุรี
ต่อมาในสมัยรัตนโกสินทร์ ได้เป็นพระยาศรีสุริยพาห กรมม้า ท่านสนิทสนมกับองเชียงสือ เมื่อองเชียงสือไปครองราชย์เป็นจักรพรรดิซา ล็อง ท่านได้ทำหน้าที่ราชทูตไปเมืองญวน เมื่อเจ้าพระยามหาเสนา (สังข์) ถึงแก่อสัญกรรมในรัชกาลที่ 3 ท่านจึงได้เลื่อนขึ้นเป็นเจ้าพระยามหาเสนาแทน จนถึงแก่อสัญกรรมในรัชกาลนั้น
ครอบครัว.
เจ้าพระยามหาเสนา (น้อย) ไม่มีบุตรหลานรับราชการ แต่สมัยอยู่กัมพูชาท่านมีธิดาคนหนึ่ง ซึ่งเป็นบรรพชนของเจ้าพระยาอภัยภูเบศร (ชุ่ม อภัยวงศ์) สมเด็จเจ้าพระยาบรมมหาศรีสุริยวงศ์ (ช่วง บุนนาค) จึงนับเจ้าพระยาอภัยภูเบศร (ชุ่ม อภัยวงศ์) ว่าร่วมสายสกุลเดียวกันมาแต่เดิม
ชือ ไน่อาน

ชือ ไน่อาน (ป. ค.ศ. 1296–1372) เป็นนักเขียนชาวจีนที่มีชีวิตในช่วงปลายยุคราชวงศ์ยฺเหวียนและต้นยุคราชวงศ์หมิง โดยทั่วไปถือกันว่าชือ ไน่อานเป็นผู้เขียนนวนิยายเรื่อง"ซ้องกั๋ง" (水滸傳 "ฉุยหู่จฺว้าน") ซึ่งเป็นหนึ่งในสี่สุดยอดวรรณกรรมจีน มีแหล่งข้อมูลที่เชื่อถือได้เพียงไม่กี่แหล่งที่มีข้อมูลชีวประวัติของชือ ไน่อาน และยิ่งมีแหล่งข้อมูลน้อยไปอีกที่ระบุถึงกิจกรรมทางวรรณกรรมของชือ ไน่อาน
ประวัติ.
มีข้อมูลเกี่ยวกับชีวประวัติของชือ ไน่อานเท่าที่ทราบเพียงเล็กน้อย เชื่อกันว่าชือ ไน่อานเป็นอาจารย์ของล่อกวนตง (羅貫中 "หลัว กว้านจง") ผู้เขียนนวนิยาย"สามก๊ก" (三國演義 "ซานกั๋วเหยี่ยนอี้") ซึ่งเป็นอีกหนึ่งในสี่สุดยอดวรรณกรรมจีน เก๋อ เหลียงเยี่ยน (葛良彥) นักวิชาการชาวจีนในยุคปัจจุบันเขียนว่ามีข้อมูลเท่าที่ทราบน้อยมากเกี่ยวกับล่อกวนตง และยิ่งน้อยลงไปอีกเกี่ยวกับชือ ไน่อาน นักวิชาการในช่วงปลายราชวงศ์หมิงและต้นราชวงศ์ชิงอ้างว่าชือ ไน่อานมีชีวิตในช่วงปลายราชวงศ์ยฺเหวียนและเป็นชาวหางโจว (杭州) แต่ข้ออ้างนี้อาจเป็นการสะท้อนความเห็นกันและกัน หรืออ้างอิงจากข้อสันนิษฐานที่ไม่มีการรับรอง หลู่ ซฺวิ่น (魯迅) นักวิชาการในช่วงต้นคริสต์ศตวรรษที่ 20 มีความเห็นว่าชื่อ "ชือ ไน่อาน" อาจถูกประดิษฐ์ขึ้นโดยผู้เรียบเรียงนวนิยายฉบับในภายหลัง
ชื่อของรางวัลวรรณกรรมชือ ไน่อานตั้งขึ้นเพื่อให้เป็นเกียรติแก่ชือ ไน่อาน
โนงาตะ

โนงาตะ (; โรมาจิ: "Nōgata-shi"; : โนงาตะ-ชิ) เป็นนครที่ตั้งอยู่ทางตอนเหนือของจังหวัดฟูกูโอกะ บนเกาะคีวชู ประเทศญี่ปุ่น ตั้งอยู่ทางตะวันตกเฉียงใต้ของนครคิตะกีวชูไปราว 25 กิโลเมตร โนงาตะเคยเป็นศูนย์กลางด้านเหมืองถ่านหินของเกาะคีวชู แต่เมื่อเครื่องยนต์ดีเซลเริ่มแพร่หลาย เหมืองถ่านหินจำนวนมากต้องปิดตัวลง ประชากรของโนงาตะก็ลดลงเรื่อย ๆ
อิชิการิ

อิชิการิ (; โรมาจิ: "Ishikari-shi") เป็นนครที่ตั้งอยู่ทางตอนกลางค่อนไปทางตะวันตกของจังหวัดฮกไกโด ประเทศญี่ปุ่น อยู่ภายในพื้นที่ของกิ่งจังหวัดอิชิการิ มีอาณาเขตทางทิศใต้ติดกับนครซัปโปโระ
วัดป่าสัก (อำเภอเชียงแสน)

วัดป่าสัก จังหวัดเชียงราย เป็นวัดและกลุ่มโบราณสถานในอำเภอเชียงแสน จังหวัดเชียงราย ซึ่งก่อสร้างโดยพระเจ้าแสนภู ในปีพ.ศ. 1838 เพื่อประดิษฐานพระบรมสารีริกธาตุ "โคปผกะธาตุ" (พระธาตุกระดูกตาตุ่มข้างขวาของพระพุทธเจ้า) และโปรดเกล้าฯ ให้ปลูกต้นสักจำนวน 300 ต้นทั่วบริเวณ จึงเป็นที่มาของชื่อวัดป่าสัก
กลุ่มโบราณสถานของวัดป่าสักครอบคลุมพื้นที่ประมาณ 16 ไร่ ประกอบด้วยโบราณสถานต่าง ๆ จำนวน 22 แห่ง เจดีย์ประธานเป็นเจดีย์ทรงปราสาท ได้รับอิทธิพลจากศิลปะหริภุญชัย โดยรอบมีเจดีย์องค์เล็กประดับอยู่ที่มุมทั้งสี่ สถาปัตยกรรมและศิลปกรรมแสดงให้เห็นถึงการผสมผสานศิลปะสุโขทัย พุกาม และหริภุญไชยเข้าด้วยกันจนเป็นเอกลักษณ์เฉพาะของเจดีย์ล้านนา
กีฬากรีฑาในกีฬาแห่งชาติ ครั้งที่ 46

กีฬากรีฑาในกีฬาแห่งชาติ ครั้งที่ 46 เริ่มขึ้นเมื่อวันที่ 21–25 พฤศจิกายน พ.ศ. 2561 ณ สนามกีฬาองค์การบริหารส่วนจังหวัดเชียงราย ซึ่งเป็นสนามที่ใช้ในพิธีเปิดและปิดการแข่งขันกีฬาแห่งชาติในครั้งนี้ โดยมีการแข่งขันอยู่ 3 ประเภทกีฬา ได้แก่ ประเภทลู่, ประเภทลาน และประเภทถนน มีการแข่งขันชิงเหรียญ 48 รายการ มีเหรียญทอง 76 เหรียญ, เหรียญเงิน 76 เหรียญ และเหรียญทองแดง 76 เหรียญ รวมทั้งสิ้น 228 เหรียญ ใช้เกียรติบัตรรวม 260 ใบ มีนักกีฬาและเจ้าหน้าที่รวม 1,173 คน
      เชียงราย (เจ้าภาพ)
สำนักงานการบังคับใช้กฎหมายยาเสพติดแห่งประเทศฟิลิปปินส์

สำนักงานการบังคับใช้กฎหมายยาเสพติดแห่งประเทศฟิลิปปินส์ (อักษรย่อ: PDEA) เป็นหน่วยงานบังคับใช้กฎหมายนำ ที่รับผิดชอบในการป้องกัน, การสอบสวนและการต่อสู้กับยาเสพติดอันตราย รวมถึงควบคุมสารตั้งต้นและเคมีภัณฑ์ในประเทศฟิลิปปินส์ หน่วยงานนี้มีหน้าที่บังคับใช้บทบัญญัติทางอาญาและข้อบังคับแห่งสาธารณรัฐบัญญัติ ฉบับที่ 9165 (R.A. 9165) หรือที่รู้จักกันในชื่อสาธารณรัฐบัญญัติยาเสพติดอันตราย ค.ศ. 2002
สำนักงานการบังคับใช้กฎหมายยาเสพติดแห่งประเทศฟิลิปปินส์เป็นหน่วยงานติดอาวุธที่ดำเนินการของคณะกรรมการยาเสพติดอันตราย (DDB) ซึ่งหน่วยงานคณะกรรมการดังกล่าวได้กำหนดนโยบายและกลยุทธ์ในโครงการป้องกันและปราบปรามยาเสพติด ทั้งนี้ สำนักงานปราบปรามยาเสพติดแห่งประเทศฟิลิปปินส์ และคณะกรรมการยาเสพติดอันตราย อยู่ภายใต้การกำกับดูแลของสำนักงานประธานาธิบดีฟิลิปปินส์
ประวัติและอำนาจที่ได้รับมอบหมาย.
เป็นเวลาสามสิบปี ที่สาธารณรัฐบัญญัติ ฉบับที่ 6425 หรือสาธารณรัฐบัญญัติยาเสพติดอันตราย ค.ศ. 1972 ได้เป็นแกนหลักของระบบการบังคับใช้กฎหมายยาเสพติดในประเทศฟิลิปปินส์ แม้จะมีความพยายามของหน่วยงานบังคับใช้กฎหมายต่าง ๆ บังคับเพื่อใช้กฎหมาย แต่ปัญหายาเสพติดเพิ่มขึ้นอย่างน่าตกใจที่มีเจ้าหน้าที่ตำรวจเข้าสู่วงโคจรด้วยการเก็บเงินค่ายาเสพติด อีกทั้งความสามารถในการทำกำไรของการค้ายาเสพติดผิดกฎหมายอยู่ในระดับสูง ประกอบกับกฎหมายที่มีอยู่ได้กำหนดบทลงโทษที่ค่อนข้างเบาแก่ผู้กระทำผิด จึงมีส่วนอย่างมากต่อความร้ายแรงของปัญหา
สาธารณรัฐบัญญัติ ฉบับที่ 9165.
เมื่อมีความตระหนักถึงความจำเป็นในการเสริมสร้างความแข็งแกร่งของกฎหมายที่มีอยู่ในระบบการบังคับใช้กฎหมายยาเสพติดของฟิลิปปินส์ กลอเรีย มาคาปากัล-อาร์โรโย จึงได้ลงนามรับรองสาธารณรัฐบัญญัติ ฉบับที่ 9165 หรือรัฐบัญญัติยาเสพติดอันตรายที่ครอบคลุม ค.ศ. 2002 ในวันที่ 7 มิถุนายน ค.ศ. 2002 และมีผลบังคับใช้วันที่ 4 กรกฎาคม ค.ศ. 2002 สาธารณรัฐบัญญัติ ฉบับที่ 9165 กำหนดแนวทางปฏิบัติที่เป็นรูปธรรมมากขึ้นสำหรับการรณรงค์ต่อต้านยาเสพติดแห่งชาติและกำหนดบทลงโทษที่หนักขึ้นต่อผู้กระทำผิด
การตรากฎหมายของสาธารณรัฐบัญญัติ ฉบับที่ 9165 จัดระบบการบังคับใช้กฎหมายยาเสพติดของฟิลิปปินส์อีกครั้ง ในขณะที่คณะกรรมการยาเสพติดที่เป็นอันตรายยังคงทำหน้าที่กำหนดนโยบายและวางกลยุทธ์ในการวางแผน ตลอดจนการกำหนดนโยบายรวมถึงแผนงานด้านการควบคุมและป้องกันยาเสพติด โดยสร้างสำนักงานปราบปรามยาเสพติดแห่งประเทศฟิลิปปินส์ขึ้นภายใต้สำนักประธานาธิบดี
ฮาจิมันไต

ฮาจิมันไต (; โรมาจิ: "Hachimantai-shi"; : ฮาจิมันไต-ชิ) เป็นนครในจังหวัดอิวาเตะ ประเทศญี่ปุ่น มีประชากร 25,055 (ปี 2018) จากการที่มีทางด่วนและทางหลวงแผ่นดินผ่านถึง 3 สาย ฮาจิมันไตจึงเป็นชุมทางการขนส่งทางถนนไปยังของภาคโทโฮกุตอนเหนือ